D'acord amb el Reglament (UE) núm. 1305/2013 del Parlament Europeu i del Consell, de 17 de setembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2055 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya de 15 de juliol de 2014 i aprovat per la Comissió Europea, mitjançant la Decisió d'execució C(2015) 5325 final de 28 de juliol de 2015, preveu dins la mesura M08 d'inversions en el desenvolupament de zones forestals i millora de la viabilitat dels boscos l'operació 08.03.01 de prevenció d'incendis forestals i restauració del potencial forestal, ajuts destinats a l'adquisició d'equips de prevenció, de vigilància i de comunicació per a les agrupacions de defensa forestal (ADF).
El Reglament delegat (UE) núm. 807/2014 de la Comissió, d'11 de març de 2014, completa el Reglament (UE) núm. 1305/2013 del Parlament Europeu i del Consell, de 17 de desembre de 2013, i introdueix disposicions transitòries, i el Reglament d'execució (UE) núm. 808/2014 de la Comissió, de 7 de juliol de 2014, estableix disposicions d'aplicació del Reglament (UE) núm. 1305/2013 del Parlament Europeu i del Consell, de 17 de desembre de 2013.
Aquests ajuts donen resposta a la prioritat 4 de restaurar, preservar i millorar els ecosistemes relacionats amb l'agricultura i la silvicultura i els focus àrea a) restaurar, preservar i millorar la biodiversitat, els sistemes agraris d'alt valor natural, així com l'estat dels paisatges europeus, b) millorar la gestió de l'aigua, i c) prevenir l'erosió dels sòls i millorar-ne la gestió, establerts en el Reglament (UE) 1305/2013.
D'altra banda, el Reglament (UE) 1303/2013 del Parlament Europeu i del Consell, de 17 de desembre de 2013, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
Aquests ajuts estan sotmesos al règim de transparència i al sistema de control i sancions que estableix el Reglament (UE) 1306/2013 del Parlament Europeu i del Consell, de 17 de desembre de 2013, sobre finançament, gestió i seguiment de la Política agrícola comuna, pel qual es deroguen els reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
A aquests ajuts els és d'aplicació el Reglament (UE) núm. 702/2014 de la Comissió, de 25 de juny, pel qual es declaren determinats ajuts en el sector agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.
D'acord amb l'article 9 del Reglament esmentat, i de conformitat amb la comunicació conjunta dels ajuts d'Estat prevista en el Marc nacional de desenvolupament rural, les bases reguladores de la present convocatòria han estat comunicades a la Comissió Europea en data 3 de setembre del 2015 i els ha estat assignat el número d'ajut SA.43021.
Conseqüentment, valorada la conveniència de donar suport a aquest sector forestal mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General de Forests, en ús de les atribucions que m'han estat conferides,
Aprovar les bases reguladores dels ajuts destinats a l'adquisició d'equips de comunicació per a les agrupacions de defensa forestal que es publiquen a l'annex 1, així com les inversions subvencionables, que es detallen a l'annex 2 d'aquesta Ordre.
2.1 Convocar els ajuts destinats a l'adquisició d'equips de comunicació per a les agrupacions de defensa forestal d'acord amb les bases reguladores aprovades a l'article 1 precedent.
2.2 El termini de presentació de sol·licituds serà d'un mes, que computa des de l'endemà de la publicació de l'Ordre en el DOGC.
2.3 Els ajuts que preveu aquesta Ordre, per un import total de 614.035,08 euros, tenen caràcter de cofinançats pel Fons Europeu Agrícola de Desenvolupament Rural (FEADER), d'acord amb el que preveu el Programa de desenvolupament rural de Catalunya 2014-2020, i aniran a càrrec de la partida pressupostària AG07D/782000100/5510/0000 dels pressupostos del Departament Agricultura, Ramaderia, Pesca i Alimentació per a l'any 2016, dotada amb un import màxim de 350.000,00 euros, la qual cosa suposa el 57% del finançament d'aquests ajuts.
La resta de finançament, 264.035,08 euros, anirà a càrrec del fons FEADER, que representa el 43% del finançament d'aquests ajuts.
2.4 L'òrgan instructor dels expedients d'ajut és el Servei de Prevenció d'Incendis Forestals.
2.5 L'òrgan competent per emetre la resolució sobre les sol·licituds és la persona titular de la Direcció General de Forests.
A aquests efectes, es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel cap o la cap del Servei de Prevenció d'Incendis Forestals, el cap o la cap de secció de Gestió de la Prevenció d'Incendis Forestals i el cap o la cap de secció d'Inspecció.
2.6 El termini màxim per emetre la resolució i notificar-la per escrit a la persona sol·licitant serà de 4 mesos, a comptar des de la data en què finalitza el termini de presentació de sol·licituds.
2.7 Contra la resolució del director o la directora general de Forests, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.8 Els ajuts concedits a les persones físiques per un import superior a 1.250,00 euros i els ajuts concedits a persones jurídiques es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
2.9 Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al desenvolupament rural.
Aquests ajuts cofinançats amb el FEADER es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'organisme pagador dels ajuts finançats pel FEAGA i el FEADER (DOGC núm. 4743, de 19.10.2006).
L'objecte dels ajuts que estableix l'Ordre és l'adquisició d'equips de comunicació per a les agrupacions de defensa forestal, per tal d'unificar la xarxa de comunicacions de les ADF a 80 Mhz.
Poden ser beneficiàries d'aquests ajuts les agrupacions de defensa forestal que compleixin els requisits següents en el moment de presentar la seva sol·licitud:
a) Han d'estar legalment constituïdes i inscrites al registre d'ADF de la Direcció General de Forests del Departament d'Agricultura, Ramaderia, Pesca i Alimentació, i tenir la composició de la junta directiva actualitzada a l'esmentat registre.
b) No trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions, ni les que impedeixen tenir la condició de persona beneficiària en el Decret legislatiu 3/2002, de 24 de desembre, per la qual s'aprova el Text refós de la Llei de finances públiques de Catalunya.
c) No haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb el que estableix l'article 36 de la Llei 17/2015, de 21 de juliol, si escau.
3.1 Les despeses subvencionables són l'adquisició de material de transmissions establert a l'annex 2.
Aquest material ha de complir les condicions següents:
a) Tot material subvencionat d'acord amb aquestes bases reguladores ha de ser propietat de l'ADF, utilitzat únicament i exclusivament per a finalitats de l'ADF i només per membres d'una ADF que no rebin cap remuneració per la utilització d'aquest material.
b) Els vehicles, on s'instal·lin equips han d'estar pintats de color groc (RAL 1023) i identificats.
Aquesta identificació es farà únicament amb escuts, símbols o distintius propis de les ADF.
La instal·lació d'equips en qualsevol altre vehicle que no compleixi els requisits anteriors ha de tenir l'autorització expressa i escrita del director general de Forests.
3.2 Únicament es consideren subvencionables les despeses efectuades en data posterior a la presentació de la sol·licitud d'ajut.
4.1 L'ajut té caràcter de subvenció directament aplicable a les despeses ocasionades per l'adquisició d'equips de comunicació per a les agrupacions de defensa forestal (ADF) indicats a l'annex 2.
L'import de l'ajut serà del 100% de la despesa elegible convenientment justificada.
4.2 L'import de l'ajut no pot ser superior als imports següents:
Per ADF que operi amb banda 160 mHz:
- 8.000,00 euros per ADF beneficiària que agrupi 1 o dos municipis.
- 16.000,00 euros per ADF beneficiària que agrupi més de dos municipis.
Per ADF que operi amb banda 80 mHz:
4.3 La quantia màxima destinada a aquests ajuts i l'aplicació pressupostària a la qual s'ha d'imputar és la que determina l'article 2.3 d'aquesta Ordre.
4.4 La determinació de la quantia dels ajuts es realitzarà en funció de l'aplicació dels criteris d'admissibilitat i la intensitat d'ajut fixada en l'apartat 4.6 d'aquestes bases reguladores.
Un cop determinada la quantia d'ajuts s'aplicaran els criteris de priorització que estableix l'apartat 5 d'aquestes bases reguladores, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima i aquelles que, tot i obtenir aquesta puntuació mínima no resultin subvencionables per manca de disponibilitat pressupostària, es desestimaran.
4.5 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
4.6 La quantia dels ajuts a atorgar, sense sobrepassar els límits establerts a l'apartat 4.2 d'aquestes bases reguladores, és la següent:
Per ADF que operi amb banda 160 mHz, l'import sol·licitat.
Per ADF que operi amb banda 80 mHz l'import sol·licitat per renovar els equips obsolets.
5.1 Les sol·licituds d'ajut admissibles es valoren d'acord amb els criteris de priorització que es detallen a continuació, i la puntuació màxima que es pot assolir és de 12 punts:
a) Que l'àmbit territorial que agrupa l'ADF tingui espais protegits de la Xarxa Natura 2000.
Es valorarà amb 1 punt que dins de l'àmbit territorial de l'ADF hi hagi algun espai protegit de la Xarxa Natura 2000.
b) La classificació dels municipis que agrupa l'ADF en funció del risc d'incendi forestal.
Es valorarà amb 2 punts si tots els municipis integrants de l'ADF estan considerats d'alt risc, i amb 1 punt si hi ha algun municipi considerat d'alt risc, entenent per municipis d'alt risc els que estableix el Decret 64/1995 o el Pla Infocat 2003, a l'annex 1 punt A1.1.
c) La superfície forestal agrupada dins l'ADF.
Es valorarà amb 2 punts si la superfície forestal agrupada en l'àmbit territorial de l'ADF és superior a 10.000 ha i amb 1 punt per a superfícies agrupades en l'àmbit territorial superiors o iguals a les 1.000 ha i inferiors o iguals a 10.000 ha. La superfície forestal serà la suma de les superfícies forestals agrupades en el municipi o municipis que integrin l'ADF calculades d'acord amb les dades de l'Inventari ecològic forestal de Catalunya.
d) Banda de treball dels equips de transmissions de l'ADF.
Es valoraran amb 5 punts les ADF que treballin amb banda de 160 MHz.
e) Característiques, estat i/o antiguitat de material propietat de l'ADF: es valorarà amb 2 punts si l'ADF disposa de material de transmissions de banda 80 MHz obsolet o l'ADF no disposa de cap tipus de material de transmissions de banda 80 Mhz.
5.2 Les sol·licituds d'aquest ajut amb puntuació inferior a 4 punts no seran subvencionables per no assolir els criteris de priorització mínims.
5.3 En el cas que l'import total de les sol·licituds seleccionades d'acord amb l'apartat 2 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 1.
La resta de sol·licituds seran denegades per manca de disponibilitat pressupostària.
En cas que diverses sol·licituds aconsegueixin la mateixa puntuació i no es disposi de suficient pressupost per atendre-les totes, s'aplicaran els criteris de desempat següent:
-S'ordenaran les sol·licituds per l'import sol·licitat, de menor a major, prioritzant els expedients amb l'import sol·licitat més baix.
Finalment, en cas de sol·licituds empatades en la darrera puntuació, es reduirà proporcionalment l'ajut de les sol·licituds del tram afectat, fins a esgotar les disponibilitats pressupostàries.
–6 Concurrència amb altres ajuts
6.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els Fons estructurals, el Fons de Cohesió o qualsevol altre instrument financer de la Unió Europea, d'acord amb el que estableix l'article 59.8 del Reglament (UE) núm. 1305/2013 del Parlament Europeu i del Consell, de 17 de setembre de 2013 (DOUE L 347, de 20.12.2013).
6.2 Els ajuts regulats en aquestes bases són compatibles amb altres que, per la mateixa finalitat, puguin concedir altres administracions públiques o ens públics o privats, nacionals o internacionals, no inclosos al supòsit de l'apartat anterior.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (UE) núm. 1305/2013.
6.3 L'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
7.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des del web http://agricultura.gencat.cat/ajutsentermini, des de la seu electrònica de la Generalitat http://seu.gencat.cat o obtenir en qualsevol dependència del DARP.
Aquestes sol·licituds s'adreçaran a la Direcció General de Forests, i es presentaran a les oficines comarcals del Departament d'Agricultura, Ramaderia, Pesca i Alimentació, preferentment, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, de 3 d'agost, dins el termini indicat a la convocatòria.
7.2 A les sol·licituds, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DARP i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 7.4.
b) Acreditació de la representació per qualsevol mitjà vàlid en el dret que en deixi constància, en el cas que el sol·licitant no sigui el president de l'ADF.
Aquest representant ha de tenir poders suficients per sol·licitar, gestionar i percebre subvencions corresponents, i per complir les obligacions que, com a beneficiària, corresponen a l'agrupació.
c) Certificat de l'acord de la Junta Directiva de l'ADF de sol·licitar l'ajut i acceptar els compromisos corresponents, d'acord amb el model normalitzat disponible a l'adreça d'Internet indicada al punt 7.1 d'aquestes bases.
d) Memòria descriptiva on constin els objectius de cada actuació, el pressupost desglossat i els imports sol·licitats.
En aquesta memòria i pressupost quedaran clarament desglossades les actuacions que corresponen a cadascun dels tipus previstos a l'annex 2, pels quals es demana subvenció, d'acord amb el model normalitzat disponible a l'adreça d'Internet indicada a l'apartat 7.1 d'aquestes bases.
e) Imprès de dades per a la valoració, d'acord amb el model normalitzat disponible a l'adreça d'Internet indicada a l'apartat 7.1 d'aquestes bases reguladores.
f) Si escau, imprès per sol·licitar autorització de localitzadors i emissores en vehicles que no compleixin els requisits de la base 3.1.b).
g) Si escau, còpia del permís de circulació de vehicles propis.
7.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs a l'imprès de sol·licitud pertany a l'ADF beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst a l'apartat 6 d'aquestes bases, referit a la concurrència amb altres ajuts.
f) Si escau, que no ha estat sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
g) Que, en el moment de presentar aquesta sol·licitud, encara no s'ha adquirit cap dels equips demanats en aquest ajut.
h) Si l'IVA està suportat de forma definitiva per l'ADF i si és consumidora final o no.
i) Que l'ADF està legalment constituïda i inscrita en el registre d'ADF de la Direcció General de Forests del Departament d'Agricultura, Ramaderia, Pesca i Alimentació, i tenen la Junta directiva actualitzada en l'esmentat registre.
7.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
–8 Compromisos i obligacions de les persones beneficiàries
Sense perjudici dels compromisos establerts per a cada línia d'ajut les persones beneficiàries es comprometen mitjançant la signatura de la sol·licitud de l'ajut a:
8.1 Informar el públic de l'ajut obtingut pel FEADER durant la realització d'una operació de la manera següent:
a) Presentant en el lloc web de la persona beneficiària per a ús professional, en el cas d'existir, una breu descripció de l'operació quan es pugui establir un vincle entre l'objecte del lloc web i l'ajut prestat a l'operació, en proporció al nivell d'ajut, amb els seus objectius i resultats, i destacant l'ajut financer de la Unió Europea.
b) En el cas d'operacions que rebin un ajut públic total superior a 10.000,00 euros, i en funció de l'operació finançada, col·locant almenys un panell amb informació sobre l'operació de mida mínima A3, on es destaqui l'ajut financer rebut de la Unió Europea en un lloc ben visible al públic.
c) Els cartells, panells, plaques i llocs web portaran una descripció del projecte o de l'operació i els elements als quals es refereix el punt 1 de la part 2 de l'annex III del Reglament (UE) núm. 808/2014 de la Comissió, de 17 de juliol de 2014.
A més, seguiran les pautes del programa d'identificació visual de la Generalitat de Catalunya (PIV) [URL].
8.2 Proporcionar a la Direcció General de Desenvolupament Rural, als avaluadors designats o altres organismes designats per aquesta Direcció General, tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
8.3 Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
8.4 Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
8.5 Mantenir durant cinc anys, a partir de la data de pagament de l'actuació subvencionada a l'ADF beneficiaria, la finalitat i publicitat per a la qual la subvenció ha estat atorgada.
9.2 L'òrgan instructor i l'òrgan competent per dictar la resolució són els que fixi la convocatòria corresponent.
9.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.4 La Comissió de valoració determinarà l'assignació del pressupost, d'acord amb els criteris de priorització establerts a l'apartat 5 d'aquestes bases reguladores.
9.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
10.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
10.2 Comporta el desistiment de la sol·licitud la manca de presentació de qualsevol dels documents que preveu l'aparat 7 o la manca d'esmena dels requisits esmenables, dins el termini de 10 dies hàbils i amb el requeriment previ.
10.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
10.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar mitjançant resolució i notificació a la persona sol·licitant.
11.1 En la resolució de concessió hi figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons.
Es tindrà en compte també la possibilitat de prorrogar el termini d'execució de l'ajut.
11.2 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea.
11.3 Cal proposar a la Direcció General de Forests qualsevol canvi que, dins de la mateixa finalitat, es pugui produir en la destinació de la subvenció, que, si s'escau, ha de ser expressament autoritzada, sempre que la proposta continuï respectant els límits establerts a la convocatòria corresponent, s'efectuï abans de realitzar els canvis i almenys un mes abans del termini de justificació de l'ajut.
11.4 Així mateix, a la resolució de concessió es farà constar que a l'ajut li és d'aplicació el Reglament (UE) núm. 702/2014 de la Comissió, de 25 de juny, i que en data 3 de setembre del 2015 li ha estat assignat el número SA.43021.
12.1 Les persones beneficiàries han de realitzar les actuacions objecte dels ajuts i justificar-les abans del 31 de juliol de 2016, per tal que es pugui procedir a la certificació i comprovació de l'execució de les activitats previstes.
Excepcionalment i per motius degudament justificats es podrà ampliar el termini de realització de les actuacions, sempre que puguin justificar-les abans del 30 de setembre de 2016.
12.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
12.3 La documentació justificativa a presentar és la següent:
a) Sol·licitud de pagament de l'ajut, d'acord amb l'imprès normalitzat que es podrà obtenir en qualsevol dependència del DARP o al web https://seu.gencat.cat/
b) Compte justificatiu, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts, que ha de contenir una memòria del compliment de la finalitat del projecte subvencionat, amb indicació de les activitats realitzades i el resultat obtingut; i memòria justificativa, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts on consti:
- Relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import i data d'emissió, i data de pagament.
Si escau, cal presentar una liquidació on s'indiquin i, s'escau, es motivin les desviacions respecte del pressupost inicial.
- Factures o els documents probatoris equivalents originals en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor.
-Relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Si els justificants de despesa s'imputen parcialment a d'altres subvencions caldrà indicar la quantia exacta o percentatge imputat a cadascuna, amb identificació dels òrgans concedents.
- Si escau, carta de pagament de reintegrament en el supòsit de romanents no aplicables així com dels interessos que se'n derivin.
12.4 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
12.5 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
12.6 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 7.4.
12.7 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.8 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
12.9 L'IVA dels justificants queda exclòs de la subvenció si el beneficiari no és consumidor final i se'l pot deduir.
–13 Revocació de la concessió i reintegrament de les quantitats percebudes indegudament
13.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i en el Reglament (UE) 1306/2013 del Parlament Europeu i del Consell, de 17 de desembre de 2013 i les seves disposicions d'aplicació, així com en el cas de l'incompliment dels requisits establerts en aquestes bases reguladores.
13.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
13.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment serà procedent el reintegrament en els supòsits establerts a l'article 35 del Reglament delegat (UE) 640/2014 de la Comissió, d'11 de març de 2014, i l'article 63 del Reglament d'execució (UE) 809/2014 de la Comissió, de 17 de juny de 2014.
13.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, així com en el Reglament (UE) 1306/2013 del Parlament Europeu i del Consell, en el Reglament delegat (UE) 907/20141 de la Comissió i en el Reglament d'execució (UE) 908/2014 de la Comissió.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que estableixi la normativa aplicable en matèria de subvencions.
14.1 D'acord amb l'article 63 del Reglament d'execució (UE) 809/2014 de la Comissió, de 17 de juliol de 2014, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària i l'import de la subvenció que es correspon amb la inversió justificada després dels controls d'admissibilitat superi el 10%, s'aplicarà una reducció a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
No obstant això, no s'aplicarà cap reducció si la persona beneficiària pot demostrar a satisfacció de l'autoritat competent que no és responsable de la inclusió de l'import no subvencionable, o quan l'autoritat competent adquireixi d'altra manera la convicció que el beneficiari no n'és el responsable.
En els controls sobre el terreny les despeses examinades seran les despeses acumulades contretes respecte de les operacions subvencionables, sense perjudici dels resultats dels anteriors controls sobre el terreny de les esmentades operacions.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar el material per comprovar que es compleixen la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
Sens perjudici del que estableix en els apartats 12 i 13, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
17.1 Les dades personals dels beneficiaris podran ser tractades per organismes nacionals i de la Unió Europea relacionats amb les obligacions de les administracions relatives a la gestió, control i auditoria, així com de seguiment i avaluació, d'acord amb el que estableix l'article 117.1 del Reglament (UE) 1306/2013.
A aquests efectes assisteixen els beneficiaris els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
17.2 D'altra banda, els beneficiaris i entitats col·laboradores, si s'escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
2.1 Equip de localitzacions en els vehicles
Els requeriments principals de l'equip de localització són:
Connector multifunció: alimentació, entrada i sortida àudio i senyals PTT
Cable d'alimentació amb fusible
1 connector D815 mascle multifunció
Equip configurable per web a través del port Ethernet
L'equip ha d'actuar com a servidor web per la seva configuració i monitorització
Programari actualitzable a través del port Ethernet
Poder emmagatzemar fins a 2.000 punts de posició (històric de ruta)
Permetre configurar les condicions de guardar l'històric a través de missatges rebuts del centre de control o a través del port Ethernet.
Permetre descarregar l'històric a través de missatges pel canal PMR o pel port Ethernet
Permetre configurar l'enviament de posició instantània
2.3 Equips mòbils de banda 80 MHz. (*).
2.4 Equips portàtils de banda 80 MHz. (*).
(*) Tots els equips han de complir amb la normativa europea en matèria de telecomunicacions.
Se n'exclou qualsevol tipus d'aparell de telefonia mòbil, així com aparells de radioaficionat i els repetidors.